Loís Felipe abdica en a revolución de febrero de 1848, quan ye proclamata a segunda republica. En aviento de 1848 Loís Napolión Bonaparte, fillo de Loís, chirmán de Napolión ye esleito president. Tres  anyatas dimpués, un colp d'estato y un plebiscito concentra o poder en Loís Napolión Bonaparte, que restableix o imperio en 1852 y prene o títol de Napolión III. En 1860 o rei de Cerdenya y Piamont cede Savoya y Niza a Francia a cambeyo de l'aduya en a politica d'unidat italiana. En 1866-1867 prebó d'aprobeitar o conflito entre Austria e Prusia pa ocupar Belchica y Luxemburgo, pero Bismark lo impedirá. As tropas alemanas rodeyan París, o gobierno se refuchia en Burdeus. O imperio se desfa quan os prusians fan presionero a Napolión III en Sedán. En setiembre de 1870 se proclama de nuevo a republica, consolidata a fins d'a decada de 1870. A III republica durará dica a segunda guerra mundial. En chinero de 1871 se firma un armisticio con Alemanya, y por o tractato de Francfort d'o 10 de mayo de 1871 Francia cede a Alemanya Alsacia (de fueras de Belfort), y una part de Lorena, con a ciudat de Metz.